માણસા તાલુકાનાં પારસા ગામનો યુવાન પ્રવિણકુમાર દશરથભાઇ પ્રજાપતિ અમદાવાદ માં શ્રીધર ટ્રાવેલ્સનાં નામથી એશિયન દેશોનાં પ્રવાસનું કામ કરે છે અને ઓફિસ ધરાવે છે. જેના કારણે પ્રવિણને જુદા જુદા દેશો આવવા જવાનું થાય છે. પ્રવિણને થાઇલેન્ડનાં વ્યવસાયિક પ્રવાસ દરમિયાન તેમની સાથે સંકળાયેલી વ્યવસાયિક કંપની મુલાકાતમાં સિરીદીફા ટ્રાવેલ્સની મેને. ડીરેક્ટર સીરીદીફા નામની યુવતી સાથે મુલાકાત થઇ હતી.